આવા ખડકો અને અશ્મિઓ ૩થી ૪ અબજ વર્ષ વચ્ચેના ગાળામાં માર્શિયન પ્રાગૈતિહાસિક કાળમાં નોઆશિયન અને હેસ્પેરિયનના ગાળામાં બન્યા હોવાનું જણાયું હતું. આ સમયગાળામાં લાલ ગ્રહ મંગળની સપાટી પર વિપુલ પ્રમાણમાં પાણી હતું, જેને કારણે જીવનનું અસ્તિત્વ ત્યાં ટકી રહ્યું હોવાનું માનવામાં આવે છે. પૃથ્વી પર આ જ ગાળાના ખડકો અને પથ્થરોની સરખામણીમાં મંગળ પરના ખડકો વધુ સારી રીતે સચવાયેલા અને જળવાયેલા જણાયા હતા, આનું એક કારણ એ હતું કે પૃથ્વીમાં ટેક્ટોનિક્સ પ્લેટો ખસે છે તેવી રીતે મંગળ પર પ્લેટો ખસવાનું કોઈ જોખમ ન હતું.